b'\n_START_ARTICLE_\nIhana avioliitto?\n_START_SECTION_\nJuoni\n_START_PARAGRAPH_\nPuheliaassa komediassa tumma Sabine (Romand) kertoo vaalealle yst\xc3\xa4v\xc3\xa4tt\xc3\xa4relleen Clarisselle (Arielle Dombasle) kyll\xc3\xa4styneens\xc3\xa4 ukkomiesten kanssa seurusteluun ja haluavansa aidon ja vapaan avioliittokumppanin. Clarissen veljen h\xc3\xa4iss\xc3\xa4 h\xc3\xa4n tutustuukin asianajaja Edmondiin (Dussollier), joka osoittautuu kuitenkin kovin kiireiseksi tapailemaan Sabinea. Nainen ei kuitenkaan luovuta vaan pit\xc3\xa4\xc3\xa4 mieheen sitke\xc3\xa4sti yhteytt\xc3\xa4. H\xc3\xa4n haaveilee avioliitosta, muttei ymm\xc3\xa4rr\xc3\xa4 ett\xc3\xa4 siihen tarvitaan molempien osapuolten yhteinen halu ja suostumus.\n_START_SECTION_\nVastaanotto ja j\xc3\xa4lkimaine\n_START_PARAGRAPH_\nHelsingin Sanomien Mikael Fr\xc3\xa4nti sanoi ensi-ilta-arvostelussaan Ihanan avioliiton olevan ranskalaisesti sivistynyt, hienostunut keskustelukomedia, jossa v\xc3\xa4ltet\xc3\xa4\xc3\xa4n kaikenlaisia t\xc3\xb6ykeyksi\xc3\xa4: \xe2\x80\x9dTuskinpa nykyelokuvassa on kuvattu miest\xc3\xa4 n\xc3\xa4in my\xc3\xb6nteisess\xc3\xa4 hengess\xc3\xa4. Edmond on hyv\xc3\xa4n k\xc3\xa4yt\xc3\xb6ksen perikuva.\xe2\x80\x9d_NEWLINE_The New York Timesin kriitikot valitsivat Ihanan avioliiton vuonna 2004 yhdeksi kaikkien aikojen tuhannesta parhaasta elokuvasta maailmassa.'